smcproject/ml-wiki-sentences huggingface dataset:
400-ഓളം കുടുംബങ്ങൾ മധുരപലഹാരങ്ങളുടെ നിർമ്മാണത്തെയും വിപണനത്തെയും ആശ്രയിച്ച് കഴിയുന്ന ആത്രേയപുരത്തെ ഒരു കുടിൽ വ്യവസായമാണ് പൂത്തരേക്കുലു നിർമ്മാണം.
സാധാരണയായി, പുരുഷന്മാർ മധുരപലഹാരങ്ങളുടെ വിപണനത്തിൽ ഏർപ്പെടുമ്പോൾ സ്ത്രീകൾ അവരുടെ ഒഴിവുസമയങ്ങളിൽ പൂത്തരേക്കുലു ഉണ്ടാക്കുന്നു.
ഈ കുടിൽ വ്യവസായത്തിന്റെ 2016-ലെ വാർഷിക വിറ്റുവരവ് 3 കോടി രൂപയായിരുന്നു.
2018 ഓഗസ്റ്റിൽ, കിഴക്കൻ ഗോദാവരി ജില്ലയിലെ ഒരു കൂട്ടം പാചകക്കാർ 10.5 മീറ്റർ നീളമുള്ള പൂത്തരേക്കുലു തയ്യാറാക്കിയിരുന്നു.
ആന്ധ്രാപ്രദേശ് ടൂറിസം വകുപ്പിന്റെ ആന്ധ്രാ വിഭവങ്ങൾ ജനകീയമാക്കാനുള്ള ശ്രമത്തിന്റെ ഭാഗമായിരുന്നു ഇത്.
2018 ഒക്‌ടോബർ മുതൽ, ആത്രേയപുരം പൂത്തരേക്കുലു എന്ന പലഹാരത്തിനായി ഭൂപ്രദേശസൂചകത്തിനായി അപേക്ഷിക്കുന്നതിനുള്ള പ്രക്രിയയിലാണ് ആന്ധ്രപ്രദേശ് എന്ന് പറയപ്പെടുന്നു.
ജയ ബിയ്യം (‘ബിയ്യം‘ എന്നാൽ അരി) എന്ന പ്രത്യേകയിനം അരിയുടെ മാവ് ഉപയോഗിച്ചാണ് പൂത്തരേക്കുലുവിനായി പാളികൾ തയ്യാറാക്കുന്നത്.
അടിയിൽ ദ്വാരമിട്ട ഒരു കലം മൂന്നു ദിവസം ആവർത്തിച്ചു ചൂടാക്കി എണ്ണ പുരട്ടിവീണ്ടും തണുപ്പിച്ച് മിനുസപ്പെടുത്തിയെടുക്കുന്നു.
ആറു മണിക്കൂർ കുതിത്ത അരി നന്നായി അരച്ച് പാൽ പരുവത്തിൽ നേർപ്പിക്കുന്നു.
ഈ അരിമാവിൽ പൊടിച്ച പഞ്ചസാരയും നെയ്യും ചേർത്ത ശേഷം നേർത്ത ഒരു തുണി അതിൽ മുക്കി, കമഴ്ത്തി ചൂടാക്കിയ കലത്തിനു മുകളിൽ വിരിച്ച് പാളികൾ ഉണ്ടാക്കുന്നു.
പൊടിച്ച ഡ്രൈ ഫ്രൂട്ട്സ്, നെയ്യ് എന്നിവയുടെ മിശ്രിതത്തിൽ മധുരത്തിനായി ശർക്കരയോ പഞ്ചസാരയോ ചേർത്ത് പാളികളിൽ പൊതിഞ്ഞ് പൂത്തരേക്കുലു ഉണ്ടാക്കുന്നു.
അവലംബം പുറത്തേക്കുള്ള കണ്ണികൾ പൂത്തരേക്കുലു.
കോം ആത്രേയപുരം പൂത്തരേക്കുലു നിർമ്മാണം
പൂത്തൂർ ശ്രീ മഹാലിംഗേശ്വര ക്ഷേത്രം
പൂത്തൂർ ശ്രീ മഹാലിംഗേശ്വര ക്ഷേത്രം, കർണ്ണാടക സംസ്ഥാനത്തെ ദക്ഷിണ കന്നഡ ജില്ല യിലെ മംഗലാപുരത്തിനു സമീപം പുത്തൂരിൽ സ്ഥിതിചെയ്യുന്ന 12-ആം നൂറ്റാണ്ടിലെ ഒരു ക്ഷേത്രമാണ്.
ഈ ക്ഷേത്രത്തിലെ ആരാധനാമൂർത്തി ശിവനാണ് (പുത്തൂർ മഹാലിംഗേശ്വര എന്ന പേരിൽ പ്രസിദ്ധം) അവലംബം
പൂത്താങ്കീരി ഇംഗ്ലീഷ് വിലാസം https://ml.wikipedia.org/wiki/Yellow-billed_Babbler
മൈനയുടെ അത്രയും മാത്രം വലിപ്പമുള്ള ഒരു ചെറിയ കിളിയാണ് പൂത്താങ്കീരി (Yellow billed babbler- Turdoides affinis ).
കേരളത്തിലെ നാട്ടിൻപുറങ്ങളിൽ കുറ്റിക്കാടുകളിലും പറമ്പുകളിലും സാധാരണ കണ്ടുവരുന്നു.
ചവലാച്ചി, കരിയിലപ്പിടച്ചി, പീണിക്കിളി, ചിതല, ചാണകക്കിളി, ഉമിക്കാട എന്നൊക്കെയും അറിയപ്പെടുന്നു.
വംശനാശഭീഷണി കുറവാണ്.
ദേശാടനസ്വഭാവം ഇല്ല.
ദക്ഷിണേന്ത്യയിലും ശ്രീലങ്കയിലും കാണപ്പെടുന്ന പക്ഷിയാണ് പൂത്താങ്കീരി.
പ്രത്യേകതകൾ ഏഴുമുതൽ പതിനഞ്ചെണ്ണം വരെയുള്ള സംഘങ്ങളായാണ് പുത്താങ്കീരികളെ കാണുന്നത്.
അത്തരം ഒരു സംഘത്തെ ചിത്രത്തിൽ കാണാം
ഏഴുമുതൽ പതിനഞ്ചെണ്ണം വരെയുള്ള സംഘങ്ങളായാണ് പുത്താങ്കീരികളെ കാണുന്നത്.
ഇക്കാരണം കൊണ്ടുതന്നെ Seven Sisters എന്ന് ഇംഗ്ലീഷിൽ അറിയപ്പെടുന്നു.
ഒരു സ്ഥലത്തു തന്നെ ഒന്നിലധികം സംഘങ്ങളെ കാണാം പക്ഷേ ഒരു സംഘത്തിലുള്ളവർ മറ്റൊരു സംഘത്തോടു ചേരില്ല.
മറ്റുജീവികൾക്കെല്ലാം കാവൽക്കാരായും ഇവ പ്രവർത്തിക്കുന്നു, ഒരു ശത്രുവിനെ സാധാരണ പാമ്പ് , കീരി , എറിയള്ള് (ഷിക്ര) മുതലായവയെ ആദ്യം കണ്ടെത്തുന്നതും അപായസൂചന നൽകുന്നതും പുത്താങ്കീരികളായിരിക്കും.
ഇവ ഒച്ചവെക്കുന്നതോടെ പ്രദേശത്തെ മറ്റു ജീവികളെല്ലാം കരുതലോടെയിരിക്കുന്നു.
അതുകൊണ്ട് കാട്ടിലെ കാവൽക്കാരൻ എന്നൊരു പേരും ഇവയ്ക്കുണ്ട്.
മൈനയുടെ അത്രയും മാത്രം വലിപ്പമുള്ള ഒരു ചെറിയ കിളിയാണ് പൂത്താങ്കീരി.
ഉണങ്ങിയ പൊടിമണ്ണിന്റേതുപോലുള്ള ഒരു മങ്ങിയ നിറമാണ് പുത്താങ്കീരികൾക്ക്.
വാലിന്റേയും ചിറകുകളിലെ വലിയ തൂവലുകൾക്കും അല്പം ഇരുളിമ കൂടും.
തലയുടെ മുകളിൽ നരച്ച തവിട്ടുനിറമോ മങ്ങിയ വെള്ളനിറമോ ആയിരിക്കും.
കാലുകളും ചുണ്ടുകളും മഞ്ഞനിറത്തിലായിരിക്കും.
വട്ടത്തിലുള്ള ചെറിയ ദുർബലമായ ചിറകുകളാണുള്ളത്.
അതുകൊണ്ടുതന്നെ ഉയരത്തിൽ പറക്കുന്നത് അപൂർവ്വമായേ കാണാനാവൂ.
കാലുകളും ദുർബലമാണ്.
മണ്ണിലിറങ്ങി ചാടിച്ചാടിയായിരിക്കും നടക്കുന്നത്.
ഭക്ഷണ സമ്പാദനം
പൊന്തക്കാടുകളിലും ചപ്പുകളിലും ഒളിച്ചുകഴിയുന്ന ചെറുകീടങ്ങളും ഷഡ്‌പദങ്ങളുമാണ് പ്രധാന ഭക്ഷണം ചിലപ്പോൾ പഴങ്ങളും തിന്നുന്നു.
ചീവീടുകൾ ഉള്ള പ്രദേശങ്ങളിൽ അവയെ ഭക്ഷിക്കാനായി പുത്താങ്കീരിയെ കാണാമെന്ന് ചിലർ പറയുന്നു.
ഭക്ഷണശേഖരണത്തിനായി പ്രത്യേക പാതകൾ തിരഞ്ഞെടുക്കാറുണ്ടെന്നും സമയനിഷ്ഠപാലിക്കാറുണ്ടെന്നും വാദമുണ്ട്.
പ്രത്യുത്പാദനം ഒരു സംഘത്തിൽ ഒരു ജോഡി ഇണമാത്രമേ പ്രജനനത്തിനു തയ്യാറാവൂ
ഒരു സംഘത്തിൽ ഒരു ജോഡി ഇണമാത്രമേ പ്രജനനത്തിനു തയ്യാറാവൂ.
ഇവയെ കൂടുകെട്ടുന്നതിലും എല്ലാം മറ്റുസംഘാംഗങ്ങൾ സഹായിക്കുന്നു.
പ്രത്യേക പ്രജനനകാലം ഇല്ലെങ്കിലും വേനൽകാലത്ത് കൂടുകൾ കൂടുതൽ കാണാം.
പൊന്തയിലോ മറ്റോ നാരുകൾ കൊണ്ടാവും കൂടുണ്ടാക്കുക.
കൂട്ടിൽ ഇലകൾ കൊണ്ട് നല്ലൊരു മെത്തയുണ്ടാക്കിയിരിക്കും.
മൂന്നോനാലോ തിളങ്ങുന്ന മുട്ടകൾ ആണ് ഉണ്ടാവുക.
മുട്ടവിരിയുന്നതുവരെ ഒരു കിളി കൂട്ടിൽ അടയിരിക്കുമ്പോൾ സംഘാംഗങ്ങൾ സമീപത്തു തന്നെയുണ്ടാവും.
സംരക്ഷണം നൽകുന്നതും കുഞ്ഞുങ്ങൾക്ക് തീറ്റകൊടുക്കുന്നതും അവയെ പറക്കാൻ പഠിപ്പിക്കുന്നതുമെല്ലാം സംഘാംഗങ്ങൾ ഒന്നിച്ചാണ്.
ഏതെങ്കിലും ശത്രുവിനെ കണ്ടെത്തിയാൽ സംഘം ഒന്നോടെ ശബ്ദമുണ്ടാക്കുകയും ശത്രുവിനെ ആക്രമിക്കുകയും ചെയ്യുന്നു.
എങ്കിലും ചെമ്പോത്ത് സാധാരണയായി പുത്താങ്കീരികളുടെ മുട്ടയേയും, കുഞ്ഞുങ്ങളേയും ഭക്ഷിക്കാറുണ്ട്.
പേക്കുയിലാകട്ടെ പുത്താങ്കീരിയുടെ കൂട്ടിൽ മുട്ടയിട്ട് കടന്നുകളയുകയും ചെയ്യുന്നു.
പുത്താങ്കീരികളുടെ അടുത്ത ബന്ധുക്കളാണ് കരിയിലക്കിളികൾ .
ശ്രീലങ്കയിൽ ഇവയുടെ ഒരു ഉപവംശത്തിനേയും ( Turdoides affinis taprobanus ) കണ്ടുവരുന്നു.
ചിത്രശാല പൂത്താങ്കീരിയുടെ ചിത്രങ്ങൾ പൂത്താങ്കീരിയുടെ അടിവശം പൂത്താങ്കീരി തന്റെ ഇണയുടെ ശരീരം വൃത്തിയാക്കാൻ സഹായിക്കുന്നു.
പുത്താങ്കീരി പുത്താങ്കീരി പുത്താങ്കീരി (ചെന്നൈയിൽ നഗരത്തിൽ നിന്നു്) പുത്താങ്കീരി (ചെന്നൈയിൽ നഗരത്തിൽ നിന്നു്) അവലംബം
പൂത്താലിത്തുമ്പി ഇംഗ്ലീഷ് വിലാസം https://ml.wikipedia.org/wiki/Ischnura_heterosticta
ആകാശനീലനിറത്തിൽ കാണപ്പെടുന്ന ഒരിനം സൂചിത്തുമ്പിയാണ് പൂത്താലിത്തുമ്പി .
ആമ്പലിന്റെ ഇലയിലും തണ്ടിലുമാണ് ഇവ മുട്ടയിടുന്നത്.
ആമ്പലിന് നാട്ടുഭാഷയിൽ പറയുന്ന പേരാണ് പൂത്താലി.
ആമ്പലും മറ്റും നിറഞ്ഞ് നില്ക്കുന്ന കുളങ്ങളിൽ ഇതിനെ സാധാരണമായി കാണാം.
ആൺതുമ്പി പുറത്തേക്കുള്ള കണ്ണികൾ Wikimedia Commons has media related to Ischnura_heterosticta .
പൂതൃക്ക ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Poothrika_Gramapanchayat
എറണാകുളം ജില്ലയിൽ കുന്നത്തുനാട് താലൂക്കിൽ വടവുകോട് ബ്ളോക്കിലാണ് 25.53 ചതുരശ്ര കിലോമീറ്റർ വിസ്തീർണ്ണമുള്ള പൂത്തൃക്ക പഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - മണീട്, രാമമംഗലം, തിരുവാണിയൂർ ഗ്രാമപഞ്ചായത്തുകൾ വടക്ക് -ഐക്കരനാട്, വടവുകോട് പുത്തൻകുരിശ് ഗ്രാമപഞ്ചായത്തുകൾ കിഴക്ക് - രാമമംഗലം, ഐക്കരനാട് ഗ്രാമപഞ്ചായത്തുകൾ പടിഞ്ഞാറ് - വടവുകോട് പുത്തൻകുരിശ്, തിരുവാണിയൂർ ഗ്രാമപഞ്ചായത്തുകൾ വാർഡുകൾ മലേക്കുരുശ് വടയമ്പാടി പത്താംമൈൽ പുതുപ്പനം കോലഞ്ചേരി കറുകപ്പിള്ളി തമ്മാനിമറ്റം കിങ്ങിണിമറ്റം പാലക്കാമറ്റം പൂത്തൃക്ക വെസ്റ്റ് പൂത്തൃക്ക ഈസ്റ്റ് ചൂണ്ടി മീമ്പാറ കുറിഞ്ഞി സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് വടവുകോട് വിസ്തീര്ണ്ണം 25.53 ചതുരശ്ര കിലോമീറ്റർ ജനസംഖ്യ 18,330 പുരുഷന്മാർ 9285 സ്ത്രീകൾ 9045 ജനസാന്ദ്രത 718 സ്ത്രീ : പുരുഷ അനുപാതം 974 സാക്ഷരത 90.43% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/poothrikkapanchayat Archived 2010-09-24 at the Wayback Machine .
പൂതൃക്കോവ് മഹാവിഷ്ണുക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിൽ നിലമ്പൂർ താലൂക്കിൽ പോരൂർ പഞ്ചായത്തിലാണ് പൂതൃക്കോവ് മഹാവിഷ്ണുക്ഷേത്രം .
മഹാവിഷ്ണുക്ഷേത്രം എന്ന് പ്രസിദ്ധമെങ്കിലും നാലമ്പലത്തിനകത്തുതന്നെ പടിഞ്ഞാട്ട് മുഖമായി ത്രിപുരാന്തകശിവനും നാലമ്പലത്തിനു പുറത്ത് നരസിംഹമൂർത്തിയും തുല്യപ്രാധാന്യത്തോടെ ഈ ക്ഷേത്രത്തിൽ കുടികൊള്ളൂന്നു.
കിഴക്കോട്ട് മുഖമായ മഹാവിഷ്ണുപ്രതിഷ്ഠയാണ് ഈ ക്ഷേത്രത്തിലേക്ക് പ്രവേശിക്കുമ്പോൾ ആദ്യം കാണുന്നത്.
വൈദികബ്രാഹ്മണരായ വെള്ളക്കാട്ട് ഭട്ടതിരിയുടെ പരദേവത എന്ന നിലക്ക് വേദാർച്ചന നടന്നിരുന്ന ക്ഷേത്രമായിരുന്നു ഇത്.
യജുർവേദപാരമ്പര്യമനുസരിച്ച് ഓത്തൂട്ട് മുറപ്രകാരം ഇവിടെ നടന്നിരുന്നു.
ത്രിപുരാന്തകശിവൻ
മഹാവിഷ്ണുവിന്ന് വലത്തായി പടിഞ്ഞാട്ട് മുഖമായിട്ടാണ് ശിവന്റെ ശ്രീകോവിൽ.
പടിഞ്ഞാട്ട് മുഖമുള്ള ശിവന് ശക്തികൂടുമെന്ന് പ്രസിദ്ധം.
അതുതന്നെ മതിലിനുപുറം ശ്രീകോവിലിനു മുഖം മറച്ചുകൊണ്ട് മലയാണെങ്കിൽ പ്രത്യേകിച്ചും എന്നാണ് പണ്ഡിതമതം.
ഈ ലക്ഷണങ്ങൾ ഇവിടെ ചേരുന്നു.
ഈ ദേവനെ സ്തുതിച്ചുകൊണ്ടുള്ള ഒരു തിരുവാതിരപ്പാട്ടിൽ തേക്കിൻകാട്ടിൽ വാണരുളും ശിവനെ ഞാനിതാ കൈതൊഴുന്നേൻ എന്ന് കാണുന്നതിനാൽ ഏതോ തേക്കിൻ കാട്ടിൽ നിന്നും ഇവിടേക്ക് കുടിയിരുത്തിയതാണെന്ന് കരുതേണ്ടിയിരിക്കുന്നു.
നരസിംഹമൂർത്തി
പ്രത്യക്ഷ അനുഭവവും ജ്യോതിഷത്തിന്റെ സാധുതക്കും ഉദാഹരണമായി ഇവിടുത്തെ നരസിംഹമൂർത്തി നിലകൊള്ളുന്നു.
ഏകദേശം 60 വർഷങ്ങൾക്കു മുമ്പുവരെ ഇവിടെ ഈ മൂർത്തി ഇല്ലായിരുന്നു.
അന്ന് സാത്വികനായ വെള്ളക്കാട്ടു മന കാരണവർക്ക് (വി എം നാരായണൻ ഭട്ടതിരിപ്പാട്‌) പെട്ടെന്ന് ഒരു ഭയം അനുഭവപ്പെട്ടുതുടങ്ങി.
അന്ന് പ്രസിദ്ധനായ ജ്യോതിഷി ഗുരുവായൂർ പുതുശ്ശേരി നമ്പൂതിരിയെ വിളിച്ച് പ്രശ്നവിചാരം നടത്തിയപ്പോൾ ഒരു നരസിംഹമൂർത്തിയുടെ സാന്നിദ്ധ്യം കാണുകയും (ഒരു കിഴുക്കില നേദ്യത്തിനായി യാചിച്ച പിന്നാലെ നടക്കുകയാണെന്നും യാചകനെങ്കിലും നരസിംഹമായതിനാലാണ് ഭയമെന്നും ജ്യോതിഷി) അദ്ദേഹം തന്നെ ക്ഷേത്രത്തിൽ നിന്നും സുമാർ 3 കിമി മാറി പോരൂരിൽ ഒരുസ്ഥാനം കാണീച്ച് കുഴിച്ചപ്പോൾ വിഗ്രഹം ലഭിയ്ക്കുകയും ചെയ്തു.
ആ വിഗ്രഹത്തിനു അംഗഭംഗം വന്നിട്ടുള്ളതിനാൽ പുതിയ വിഗ്രഹം പ്രതിഷ്ഠിക്കുകയും പഴയത് ക്ഷേത്രക്കുളത്തിൽ ജലാധിവാസം ചെയ്യുകയും ചെയ്തു.
ഈ വിഗ്രഹത്തിന്റെ സാന്നിധ്യത്താലാകാം ഇപ്പൊഴും ഈ തട്ടകത്തെ അത്യാഹിതങ്ങൾ സൂചിപ്പിക്കുന്നതുപോലെ സംഭവത്തിനു തൊട്ടുമുമ്പ് കുളം കലങ്ങുന്നതായി നാട്ടുകാർ വിശ്വസിക്കുന്നു.
എത്തിചേരാൻ പെരിന്തൽമണ്ണ -നിലമ്പൂർ റൂട്ടിൽ 28ൽ നിന്നും പോരൂർ വഴി വാണിയമ്പലത്തേക്കു പോകുമ്പോൾ 5 കിമി വണ്ടൂർ കാളികാവ് റൂട്ടിൽ വാണിയമ്പലത്തുനിന്നും 1.5 കിലോമീറ്റർ പൂതൃക്കോവ് ക്ഷേത്രം നരസിംഹമൂർത്തിയുടെ നട പൂതൃക്കോവ് ക്ഷേത്രത്തിലെ ആൽ പൂതൃക്കോവ് ക്ഷേത്രം ഒരുകാഴ്ച പൂതൃക്കോവ് ക്ഷേത്രം മുൻ വശം പൂതൃക്കോവ് ക്ഷേത്രക്കുളം പൂതൃക്കോവ് ക്ഷേത്രക്കുളം മറ്റൊരുകാഴ്ച പുറത്തേക്കുള്ള കണ്ണീകൾ Pootrakkove Vishnu Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂത്താലി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Poothali
1960-ൽ പുറത്തിറങ്ങിയ മലയാള ചലച്ചിത്രമാണ് പൂത്താലി .
നായകനായും പ്രതിനായകനായും ടി.കെ. ബാലചന്ദ്രൻ ഇരട്ടവേഷത്തിൽ അഭിനയിച്ച ഈ ചിത്രമാണ് ഒരു നടൻ ഇരട്ട വേഷത്തിൽ അഭിനയിക്കുന്ന ആദ്യ മലയാളചലച്ചിത്രം .
സംവിധാനവും നിർമ്മാണവും പി.സുബ്രഹ്മണ്യം അഭിനേതാക്കൾ ടി.കെ. ബാലചന്ദ്രൻ (ഇരട്ടവേഷം) മിസ്സ് കുമാരി ശാന്തി ആറന്മുള പൊന്നമ്മ എസ്.പി. പിള്ള തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ , പങ്കജവല്ലി
തുടങ്ങിയവർ.....
രചന മുട്ടത്തു വർക്കി സംഗീതം ബ്രദർ ലക്ഷ്മണൻ ചിത്രസംയോജനം കെ.ഡി.ജോർജ് വിതരണം കുമാരസ്വാമി റിലീസ് അവലംബം പുറത്തേക്കുള്ള കണ്ണികൾ http://www.vellithira.in/2009/09/10/poothali/ Archived 2013-01-27 at the Wayback Machine .
http://www.malayalamcinema.com/userreview_poothali.htm Archived 2016-03-05 at the Wayback Machine .
http://www.hindu.com/mp/2009/03/16/stories/2009031650460400.htm Archived 2011-08-08 at the Wayback Machine .
http://www.malayalasangeetham.info/m.php?2039
പൂത്രക്കോവ്
കേരളത്തിലെ മലപ്പുറം ജില്ലയിലെ നിലമ്പൂർ താലൂക്കിലെ പോരൂർ പഞ്ചായത്തിൽ സ്ഥിതി ചെയ്യുന്ന പ്രദേശമാണ് പൂത്രക്കോവ്.
ഇവിടുത്തെ പ്രധാന വിദ്യാഭ്യാസ സ്ഥാപനം ഗവൺമെന്റ് എൽ പി സ്കുൂൾ  പൂത്രക്കോവ് ആണ്,വെള്ളക്കാട്ട് മന,പൂത്രക്കോവ് മഹാവിഷ്ണു ക്ഷേത്രം എന്നിവയും ഇവിടെയാണ് സ്ഥിതി ചെയ്യുന്നത്.
പ്രേതം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മനുഷ്യൻ മരിച്ചതിനുശേഷം ഉള്ള അവസ്ഥയെ സൂചിപ്പിക്കാനുപയോഗിക്കുന്ന പദമാണ് പ്രേതം.
ഇത് മുഖ്യമായും സാങ്കേതിക പദാവലിയിലാണ് വരുന്നത്.
പോലീസ് മഹസ്സറിലും പോസ്റ്റ്മോർട്ടം റിപ്പോർട്ടുകളിലും ശവത്തിനെ പ്രേതം എന്നാണ് സൂചിപ്പിക്കുന്നത്.
ഇന്ത്യൻ ഐതിഹ്യങ്ങളിൽ മരണത്തിനുശേഷം നിലനിൽക്കുന്നു എന്നുപറയപ്പെടുന്ന ആത്മാക്കളെയും പ്രേതം എന്നതുകൊണ്ട് ഉദ്ദേശിക്കാറുണ്ട്.
സർവ്വേകൾ പ്രകാരം 45 ശതമാനത്തോളം ആളുകൾ പ്രേതങ്ങളിലും, ആത്മാക്കളിലും, അതീന്ദ്രിയാനുഭവങ്ങളിലും വിശ്വസിക്കുന്നുവെന്നുമാണ് കണക്ക്.
പ്രേതം എന്നത് മികച്ച ഒരു കഥാപാത്രമായും ആ കഥാപാത്ര സൃഷ്ടിക്ക് കാരണമായ കഥ അല്ലെങ്കിൽ ഒരു നോവൽ വായിച്ച് രസിക്കാൻ ആയിരക്കും കൂടുതലും ആൾക്കാർ താൽപര്യപ്പെടുക.
കലാകാരന്മാരുടെ ഇഷ്ട കഥാപാത്രമാണ് പ്രേതം.
നാടും ദേശവും ഭാഷയും മാറുന്നതിനനുസരിച്ച് പ്രേതത്തിന്റെ അല്ലെങ്കിൽ ആത്മാവിന്റെ രീതികളും മാറുന്നു.
ഹോളിവുഡ് സിനിമകളിൽ പ്രേതം എന്നത് ഏതറ്റംവരെയും വ്യാഖ്യാനിക്കപ്പെടാൻപോന്ന തരത്തിലുള്ള ഇഷ്ട കഥാപാത്രം തന്നെയാണ് അവർക്ക്.
അതേപോലെ തന്നെ എല്ലാ രാജ്യങ്ങളിലും അവരുടെ തനതായ നാടോടിക്കഥകളിലും എല്ലാം പ്രേതം എന്ന ഈ കഥാപാത്രം വ്യത്യസ്തമായ രൂപ പകർച്ച യോടെ ഇടംപിടിച്ചിട്ടുണ്ട്.
മലയാളത്തിൽ തന്നെ ഇതിനെ യക്ഷിയായും അറുകൊലയായും  മാടനായും  മറുതയായുമൊക്കെ പല എഴുത്തുകാരും അതിനു വേണ്ട രൂപമാറ്റങ്ങൾ വരുത്തിയിട്ടുണ്ട്.
ഇംഗ്ലീഷ്  ക്ലാസിക്കുകളിൽ  ഏറ്റവും മുൻപന്തിയിൽ നിൽക്കുന്ന ഡ്രാക്കുള തന്നെ മതിയാകും പ്രേതം എന്ന കഥാപാത്രത്തെ ജനങ്ങൾ എത്രത്തോളം ഏറ്റെടുത്തിരുന്നു എന്ന് മനസ്സിലാക്കാൻ.
മരണശേഷമുള്ള ശരീരത്തെ സൂചിപ്പിക്കാൻ ഉപയോഗിക്കുന്ന ഒരു വാചകം മാത്രമാണത്.
പ്രേതങ്ങളുടെ താഴ്വര
പി. വേണു സംവിധാനം ചെയ്ത് 1973-ൽ പുറത്തിറങ്ങിയ മലയാളചലച്ചിത്രമാണ് പ്രേതങ്ങളുടെ താഴ്വര .
രാഘവൻ, അടൂർ ഭാസി, തിക്കുറിശ്ശി സുകുമാരൻ നായർ, ജോസ് പ്രകാശ്, ശ്രീലത നമ്പൂതിരി എന്നിവർ പ്രധാന വേഷങ്ങൾ ചെയ്തിട്ടുണ്ട്.
ജി ദേവരാജൻ ആണ് ഈ ചിത്രത്തിന് തിരക്കഥ രചിച്ചത്.
പ്രേതലോകം
എൻ.എൻ. പിള്ള രചിച്ച നാടകമാണ് പ്രേതലോകം .
1966-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പ്രേതലോകം എന്ന നാടകത്തോടൊപ്പം കാപാലിക, ഈശ്വരൻ അറസ്‌റ്റിൽ, ക്രോസ്‌ബെൽറ്റ്‌, ആത്മബലി, മരണനൃത്തം, ഗറില്ല, സുപ്രീംകോർട്ട്‌, ദ ജഡ്‌ജ്‌മെന്റ്‌.
കണക്കു ചെമ്പകരാമൻ തുടങ്ങിയ ഇരുപത്തിരണ്ട്‌ നാടകങ്ങൾ ഒരുമിച്ച് എൻ.എൻ.പിള്ളയുടെ സമ്പൂർണ്ണനാടകങ്ങൾ എന്നപേരിൽ പ്രസിദ്ധീകരിച്ചിട്ടുണ്ട് അവലംബം
പ്രേമ കാരന്ത് ഇംഗ്ലീഷ് വിലാസം https://ml.wikipedia.org/wiki/Prema_karanth
പ്രസിദ്ധയായ കന്നഡ നാടക-ചലച്ചിത്രസംവിധായിക ആണ് പ്രേമ കാരന്ത് .
കോളാർ ജില്ലയിലെ ഒരു ഗ്രാമത്തിൽ അപ്പൂപ്പനോടും അമ്മൂമ്മയോടുമൊപ്പം വളർന്നു.
ചംദമാമ എന്ന ബാലമാസികയ്ക്കു വേണ്ടി  ലേഖനങ്ങളും കഥകളുമെഴുതി.
കുട്ടികളുടെ നാടകങ്ങളിലായിരുന്നു കൂടുതൽ ശ്രദ്ധയും താത്പര്യവും.
ബനാറസ് ഹിന്ദുസർവകലാശാലയിൽ പഠിച്ചു.
നാഷനൽ സ്കൂൾ ഓഫ് ഡ്രാമയിൽ നിന്ന് സംവിധാനത്തിൽ ബിരുദം നേടി (1971).
ഡൽഹി ആസ്ഥാനമായുള്ള യാത്രിക്, ദിശാന്തർ എന്നീ തിയേറ്റർ ഗ്രൂപ്പുകളിലും ഭർത്താവായ ബി.വി. കാരന്തിന്റെ ബേഹകയിലും ജോലി ചെയ്തു (1975).
കന്നഡ, ഹിന്ദി , ഇംഗ്ലിഷ് എന്നീ ഭാഷകളിലായി 120 നാടകങ്ങൾക്ക് വേഷവിധാനമൊരുക്കി.
കർണാടിന്റെയും കാരന്തിന്റെയും അസിസ്റ്റന്റായി തബ്ബലിയ നീനാദ മഗനെ (1977), ജി.വി. അയ്യരുടെ കുദ്രേ മോട്ടേ എന്ന ചിത്രത്തിലും പ്രവർത്തിച്ചു.
കാസറവള്ളിയോടൊപ്പം ആദർശ് ഫിലിം ഇൻസ്റ്റിറ്റിയൂട്ടിലും ജോലി ചെയ്തിട്ടുണ്ട് .
ചിത്രങ്ങൾ കുദ്രേ മോട്ടേ (1977) അമര മധുര പ്രേമ ഫണിയമ്മ (1982) സിംഹാസന (1983) നക്കാല രാജകുമാരി (1989) പുറംകണ്ണികൾ http://www.facebook.com/pages/Prema-Karanth/112257878785151 http://www.hindu.com/2007/10/30/stories/2007103059990600.htm Archived 2007-10-31 at the Wayback Machine .
http://www.rediff.com/movies/2000/may/19ban.htm
പ്രേതവിചാരണ ഇംഗ്ലീഷ് വിലാസം https://ml.wikipedia.org/wiki/Inquest
മരണകാരണത്തെപ്പറ്റി നടത്തുന്ന നിയമാനുസൃതമായ പ്രാഥമികാന്വേഷണമാണ് പ്രേതവിചാരണ (ഇൻക്വസ്റ്റ്) .
ഇന്ത്യയിൽ ഇത് പോലീസോ മജിസ്ട്രേറ്റോ ആണ് നടത്തുന്നത്.
പ്രേതവിചാരണയ്ക്കു ശേഷം പോസ്റ്റ്മോർട്ടം പരിശോധന നടത്തുകയോ നടത്താതിരിക്കുകയോ ചെയ്യാൻ അന്വേഷണോദ്യോഗസ്ഥന് തീരുമാനമെടുക്കാവുന്നതാണ്.
വിദേശരാജ്യങ്ങളിൽ കൊറോണർ , മെഡിക്കൽ എക്സാമിനർ , പ്രൊക്യുറേറ്റർ ഫിസ്കൽ എന്നിങ്ങനെ പല തരം ഉദ്യോഗസ്ഥർ പ്രേതവിചാരണ നടത്താറുണ്ട്.
ജൂറി പ്രേതവിചാരണ നടത്തുന്ന നിയമവ്യവസ്ഥകളുമുണ്ട്.
പൊതുജനങ്ങളിൽ നിന്ന് അസ്വാഭാവിക മരണമുണ്ടായി എന്ന പരാതി ലഭിക്കുമ്പോഴാണ് സാധാരണ ഇൻക്വസ്റ്റ് നടത്തപ്പെടുക.
പത്താം നൂറ്റാണ്ടിനു മുൻപായി സ്കാൻഡിനേവിയയിലും കാരോലിഗ്നിയൻ സാമ്രാജ്യത്തിലുമാണ് പ്രേതവിചാരണ ആരംഭിച്ചത്.
ജൂലിയസ് സീസറിന്റെ കാലത്തുതന്നെ ഗോളിൽ (ഫ്രാൻസ്) ഈ പ്രക്രിയയുടെ ആദി രൂപം നിലവിലുണ്ടായിരുന്നു എന്ന് സൂചനയുണ്ട് (കമ്മന്റേറി ഡെ ബെല്ലോ ഗാല്ലിക്കോ VI.19.3).
ക്രിമിനൽ നടപടിച്ചട്ടം വകുപ്പ് 174, 176 എന്നിവയാണ് ഇന്ത്യയിൽ പ്രേതവിചാരണയെപ്പറ്റി പ്രതിപാദിക്കുന്നത്.
ബഹുമാന്യരായ രണ്ടാൾക്കാരുടെ സാന്നിദ്ധ്യത്തിലാണ് ഇന്ത്യയിൽ പ്രേതവിചാരണ നടത്തുന്നത് .
മരണം ആത്മഹത്യയോ കൊലപാതകമോ യന്ത്രസാമഗ്രികൾ ഉൾപ്പെടുന്നതോ അല്ലാത്തതോ ആയ അപകടമോ, സംശയമുളവാക്കുന്നതോ ആണെങ്കിൽ ഇന്ത്യൻ നിയമപ്രകാരം ഇൻക്വസ്റ്റ് നടത്തേണ്ടത് ആവശ്യമാണ്.
ക്രിമിനൽ നടപടിച്ചട്ടത്തിലെ 174-ആം വകുപ്പ്
പോലീസ് പ്രേതവിചാരണ നടത്തുന്നതിനെ സംബന്ധിച്ച വിശദാംശങ്ങൾ ഈ ചട്ടത്തിലാണുള്ളത് .
ഒരാൾ അത്മഹത്യ ചെയ്തുവെന്നോ കൊല ചെയ്യപ്പെട്ടുവെന്നോ ഒരു മൃഗമോ യന്ത്രസാമഗ്രിയോ ഒരാളുടെ മരണത്തിന് കാരണമായെന്നോ അപകടം മൂലം മരണം സംഭവിച്ചുവെന്നോ മരണത്തെപ്പറ്റി ന്യായമായ സംശയമുണ്ടെന്നോ വിവരം ലഭിക്കുന്ന മുറയ്ക്ക് ഒരു പോലീസ് സ്റ്റേഷന്റെ ചുമതലയുള്ളതും പ്രേതവിചാരണ നടത്തുവാൻ സംസ്ഥാനസർക്കാർ ചുമതലപ്പെടുത്തിയിട്ടുള്ളതുമായ ഉദ്യോഗസ്ഥൻ ഉടൻതന്നെ അടുത്തുള്ള എക്സിക്യൂട്ടീവ് മജിസ്ട്രേറ്റിന് ഇതെസംബന്ധിച്ച വിവരം നൽകേണ്ടതാണ്.
മറ്റ് ഉത്തരവുകളൊന്നുമില്ലെങ്കിൽ  ഉടൻ തന്നെ സംഭവസ്ഥലത്തേയ്ക്ക് പുറപ്പെടുകയും സമീവവാസികളായ രണ്ടോ അതിലധികമോ ബഹുമാന്യരായ ആൾക്കാരുടെ സാന്നിദ്ധ്യത്തിൽ ഒരു അന്വേഷണം നടത്തുകയും താഴെപ്പറയുന്ന കാര്യങ്ങൾ ഉൾപ്പെടുന്ന ഒരു റിപ്പോർട്ട് തയ്യാറാക്കേണ്ടതുമാണ്.
പ്രഥമദൃഷ്ട്യാ മരണകാരണമെന്താണ് മുറിവുകൾ, ചതവുകൾ, ഒടിവുകൾ, മറ്റു പരിക്കുകൾ എന്നിവയുടെ വിവരണം, എന്ത് ഉപകരണം കൊണ്ട് ഏത് സാഹചര്യത്തിലാണ് ഈ പരിക്കുകൾ ഉണ്ടാക്കപ്പെട്ടത്
ഈ റിപ്പോർട്ട് പോലീസുദ്യോഗസ്ഥനും മറ്റാൾക്കാരും ഒപ്പിട്ടശേഷം ജില്ലാ മജിസ്ട്രേറ്റിനോ സബ്‌-ഡിവിഷണൽ മജിസ്ട്രേറ്റിനോ അയച്ചുകൊടുക്കേണ്ടതാണ്.
മൃതദേഹം പോസ്റ്റ്മോർട്ടം നടത്തുന്നതിനായി അടുത്തുള്ള സിവിൽ സർജനോ പോസ്റ്റ്‌മോർട്ടം നടത്തുന്നതിനായി സർക്കാർ ചുമതലപ്പെടുത്തിയിരിക്കുന്ന ഡോക്ടർക്കോ അയച്ചുകൊടുക്കേണ്ടത് താഴെപ്പറയുന്ന സാ‌ഹചര്യങ്ങളിലാണ്.
വിവാഹം കഴിഞ്ഞ് ഏഴുവർഷങ്ങൾക്കുള്ളിൽ ഒരു സ്ത്രീ ആത്മഹത്യ ചെയ്യുക വിവാഹം കഴിഞ്ഞ് ഏഴുവർഷത്തിനുള്ളിൽ ഒരു സ്ത്രീ മരിക്കുകയും മറ്റാരോ ഈ വിഷയത്തിൽ എന്തോ കുറ്റം ചെയ്തിട്ടുണ്ടെന്ന് ന്യായമായും സംശയിക്കാനുള്ള സാഹചര്യമുണ്ടാവുകയോ ചെയ്യുക വിവാഹം കഴിഞ്ഞ് ഏഴുവർഷങ്ങൾക്കുള്ളിൽ ഒരു സ്ത്രീ മരിക്കുകയും സ്ത്രീയുടെ ഒരു ബന്ധു പോസ്റ്റ്മോർട്ടം പരിശോധന നടത്തണമെന്ന് അഭ്യർത്ഥിക്കുകയും ചെയ്യുക മരണകാരണത്തെപ്പറ്റി എന്തെങ്കിലും സംശയമുണ്ടായിരിക്കുക (പ്രേതവിചാരണയിൽ പങ്കെടുത്തവർ സംശയമുന്നയിക്കുമ്പോൾ) മരണകാരണത്തെപ്പറ്റി പോലീസ് ഉദ്യോഗസ്ഥന് എന്തെങ്കിലും സംശയമുണ്ടായിരിക്കുക.
ഡിസ്ട്രിക്റ്റ് മജിസ്ട്രേറ്റ്, സബ് ഡിവിഷണൽ മജിസ്ട്രേറ്റ്, ഇക്കാര്യത്തിനായി ഡിസ്ട്രിക്റ്റ് മജിസ്ട്രേറ്റോ സംസ്ഥാന സർക്കാരോ പ്രത്യേകമായി ചുമതലപ്പെടുത്തിയ മറ്റ് എക്സിക്യൂട്ടീവ് മജിസ്ട്രേറ്റുകൾ എന്നിവർക്കും പ്രേതവിചാരണ നടത്താൻ അധികാരമുണ്ടെന്ന് ഈ വകുപ്പിൽ വ്യക്തമാക്കുന്നുണ്ട്.
ഇൻക്വസ്റ്റിൽ സാക്ഷികളുണ്ടാകുമെങ്കിലും കുറ്റം ചെയ്തുവെന്ന് സംശയിക്കുന്നവർക്ക് സ്വന്തം ഭാഗം വാദിക്കുവാൻ അനുവാദം ലഭിക്കുകയില്ല.
ക്രിമിനൽ നടപടിച്ചട്ടത്തിലെ 176-ആം വകുപ്പ്
പോലീസിന്റെ അന്വേഷണം കൂടാതെയോ അതിനു പകരമായോ മജിസ്ട്രേറ്റ് പ്രേതവിചാരണ നടത്തുന്നത് താഴെപ്പറയുന്ന സാഹചര്യങ്ങളിലാണ് .
പോലീസ് കസ്റ്റഡിയിൽ ഒരാൾ മരിക്കുക വിവാഹം കഴിഞ്ഞ് ഏഴുവർഷങ്ങൾക്കുള്ളിൽ ഒരു സ്ത്രീ ആത്മഹത്യ ചെയ്യുക വിവാഹം കഴിഞ്ഞ് ഏഴുവർഷത്തിനുള്ളിൽ ഒരു സ്ത്രീ മരിക്കുകയും മറ്റാരോ ഈ വിഷയത്തിൽ എന്തോ കുറ്റം ചെയ്തിട്ടുണ്ടെന്ന് ന്യായമായും സംശയിക്കാനുള്ള സാഹചര്യമുണ്ടാവുകയോ ചെയ്യുക ക്രിമിനൽ നടപടിച്ചട്ടം 174-ആം വകുപ്പിലെ ഏതെങ്കിലും വകുപ്പിൽ വിവരിച്ചിരിക്കുന്ന മറ്റേതെങ്കിലും മരണകാരണങ്ങളിൽ മജിസ്ട്രേറ്റ് പ്രേത വിചാരണ ചെയ്യേണ്ട ആവശ്യമുണ്ടെങ്കിൽ
പ്രേതവിചാരണയ്ക്കായി മൃതശരീരം മാന്തിയെടുക്കണമെങ്കിൽ അതിനുള്ള ഉത്തരവിടാനും മജിസ്ട്രേറ്റിന് സാധിക്കും.
ഇപ്രകാരം പ്രേതവിചാരണ നടത്തേണ്ടിവരുമ്പോൾ സാധിക്കാവുന്ന സാഹചര്യങ്ങളിലെല്ലാം ബന്ധുക്കളുടെ സാന്നിദ്ധ്യം ഉറപ്പുവരുത്തേണ്ടതാണ്.
ബ്രിട്ടൺ
സ്കോട്ട്‌ലാന്റിൽ പ്രേതവിചാരണയോ കൊറോണർ സംവിധാനമോ ഇല്ല.
അസ്വാഭാവികമരണങ്ങളെപ്പറ്റി ഇവിടെ പ്രാധമികാന്വേഷണം നടത്തുന്നത് പ്രദേശത്തെ പ്രൊക്യുറേറ്റർ ഫിസ്കൽ എന്ന ഉദ്യോഗസ്ഥനാണ്.
പെട്ടെന്നുണ്ടാകുന്നതും സംശയാസ്പദവും അപകടം കാരണമുണ്ടാകുന്നതും അപ്രതീക്ഷിതവും വിശദീകരിക്കാൻ സാധിക്കാത്തതും പൊതുജനത്തിന് ആശങ്കയുണ്ടാകുന്ന സാ‌ഹചര്യത്തിലുണ്ടാകുന്നതുമായ മരണ‌ങ്ങളിൽ പ്രേതവിചാരണ നടത്തുന്നത് പ്രൊക്യുറേറ്റർ ഫിസ്കൽ ആണ്.
ക്രിമിനൽ നടപടിയാണോ അപകടമരണത്തെപ്പറ്റിയുള്ള അന്വേഷണമാണോ തുടർനടപടിയെന്ന നിലയ്ക്ക് വേണ്ടത് എന്ന് പ്രൊക്യുറേറ്റർ ഫിസ്കൽ തീരുമാനമെടുക്കും.
ഇംഗ്ലണ്ടിലും വെയിൽസിലും എല്ലാ പ്രേതവിചാരണകളും പണ്ടുകാലത്ത് ജൂറിയായിരുന്നു നടപ്പാക്കിയിരുന്നത്.
ഒരാൾക്കെതിരേ നിയമനടപടി വേണമോ എന്ന് തീരുമാനമെടുക്കുന്നത് ഇത്തരം ജൂറികളായിരുന്നു.
ഇരുപത്തിമൂന്ന് ആൾക്കാരായിരുന്നു ഇത്തരം ജൂറിയിൽ ഉണ്ടായിരുന്നത്.
പന്ത്രണ്ടുപേരുടെ വോട്ടുണ്ടെങ്കിൽ നടപടി തുടരാൻ സാധിക്കുമായിരുന്നു.
1927-നു ശേഷം കൊറോണർ ജൂറികൾ വളരെ വിരളമായേ ഉപയോഗിക്കപ്പെടാറുള്ളൂ.
1988-ലെ കൊറോണേഴ്സ് ആക്റ്റ് പ്രകാരം ജയിലിലോ പോലീസ് കസ്റ്റഡിയിലോ പൊതുജനങ്ങളൂടെ ക്ഷേമത്തെ ബാധിക്കാൻ സാദ്ധ്യതയുള്ള സാഹചര്യത്തിലോ ആണ് മരണമെങ്കിൽ മാത്രമാണ് ജൂറി പ്രേതവിചാരണ നടത്തേണ്ട സാഹചര്യമുള്ളത്.
മറ്റു മരണങ്ങളിലും കൊറോണർക്ക് ജൂറിയെ വിളിച്ചു ചേർക്കാമെങ്കിലും ഇത് നടക്കാറില്ല.
കൊറോണർ മരണകാരണം നിർണ്ണയിക്കുക മാത്രമാണ് ചെയ്യുന്നത്.
ഇത് ഒരു മനുഷ്യനെതിരേ നിയമനടപടി തുടങ്ങിവയ്ക്കുന്നില്ല.
അമേരിക്കൻ ഐക്യനാടുകളിൽ കൊറോണർ എന്ന ഉദ്യോഗസ്ഥനാണ് പരമ്പരാഗതമായി പ്രേതവിചാരണ നടത്തുന്നത്.
കൗണ്ടിയുടെയോ പട്ടണത്തിന്റെയോ ഉദ്യോഗസ്ഥരാണ് ഇവർ.
ഇത് കേസന്വേഷണത്തിന്റെ ഒരു ഭാഗമാണ് (വിചാരണയല്ല).
അവലംബം പുറത്തേയ്ക്കുള്ള കണ്ണികൾ ഒരു ലഘുലേഖയുടെ സ്കാൻ Archived 2006-05-02 at the Wayback Machine .
നോർതേൺ അയർലന്റിൽ കൊറോണറിന്റെ ജൂറിയിൽ അംഗമാകാനായി ആൾക്കാരെ ക്ഷണിക്കുന്നത്.
ജാർവിസ് കൊറോണർമാരെപ്പറ്റി Archived 2012-09-24 at the Wayback Machine .
കൊറോണറിന്റെ ജൂറിയെപ്പറ്റി വിശദീകരിക്കുന്നത്
പ്രേതശലഭം ഇംഗ്ലീഷ് വിലാസം https://ml.wikipedia.org/wiki/Ghost_Moth
പ്രേതശലഭത്തിന്റെ ചിറകിന്റെ വെളുത്ത മുകൾഭാഗം രാത്രിയിൽ മിന്നിത്തിളങ്ങി ഒരു അദൃശ്യചരടിൽ ഊഞ്ഞാലാടുന്ന പ്രതീതി ജനിപ്പിക്കുന്നു.
തന്മൂലമാണ് ഇതിന് പ്രേതശലഭം എന്ന പേരു ലഭിച്ചത്.
പെൺശലഭം ആൺശലഭം
ആൺശലഭം പെൺശലഭത്തെക്കാൾ ചെറുതാണ്.
ചിറകിന്റെ തിളക്കവും ശരീരത്തിന്റെ ഗന്ധവുംമൂലം പെൺശലഭങ്ങൾ ആകർഷിക്കപ്പെടുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പ്രേതശലഭം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പ്രേംനസീർ ഇംഗ്ലീഷ് വിലാസം https://ml.wikipedia.org/wiki/Prem_Nazir
മലയാളചലച്ചിത്രരംഗത്തെ നിത്യഹരിത നായകൻ ( Evertime Evergreen Hero ) എന്നറിയപ്പെട്ടിരുന്ന ഒരു ഇന്ത്യൻ ചലച്ചിത്ര നടനായിരുന്നു പ്രേം നസീർ (ജീവിതകാലം: 23 march 1929 - 16 ജനുവരി 1989) .
മലയാള സിനിമയിൽ അദ്ദേഹത്തിന്റെ തലമുറയിലെ പ്രമുഖരിൽ ഒരാളായി പ്രേംനസീർ അറിയപ്പെടുന്നു.
അബ്ദുൾ ഖാദർ എന്നായിരുന്നു അദ്ദേഹത്തിന്റെ യഥാർത്ഥ പേര്.
ഇന്ത്യൻ സിനിമയിലെ തന്നെ ആദ്യത്തെ സൂപ്പർ താരം ആയിരുന്നു പ്രേംനസീർ .
അനശ്വരനായ സത്യനുശേഷം മമ്മൂട്ടി-മോഹൻലാൽ ദ്വയം വരെ മലയാളചലച്ചിത്ര താരരാജാവായി അദ്ദേഹം നിലനിന്നു.
ഒരു നാടക നടനായി ഔദ്യോഗിക ജീവിതം ആരംഭിച്ച നസീർ 1951 ൽ ത്യാഗസീമ എന്ന സിനിമയിലൂടെയാണ് ചലച്ചിത്ര രംഗത്ത് അരങ്ങേറ്റം കുറിച്ചത്.
സത്യന്റെയും നസീറിന്റെയും അരങ്ങേറ്റചിത്രം കൂടിയായിരുന്ന ത്യാഗസീമ പക്ഷേ റിലീസ് ആയില്ല.
പിന്നീട് 1952 ൽ പുറത്തിറങ്ങിയ മരുമകൾ എന്ന ചിത്രത്തിലൂടെയാണ് ബിഗ് സ്‌ക്രീനിൽ വന്നത്.
വിശപ്പിന്റെ വിളി (1952) എന്ന തന്റെ രണ്ടാമത്തെ ചിത്രത്തിന്റെ സെറ്റുകളിൽവച്ച് അദ്ദേഹം നസീർ എന്ന നാമം സ്വീകരിച്ചു.
പിന്നീട് പൊന്നാപുരം കോട്ട എന്ന സിനിമയിൽ നസീർ എന്ന പേരിനൊപ്പം പ്രേം എന്ന് കൂടെ കുഞ്ചാക്കോ ചേർത്തു.
1950 കളിൽ ഒരു താരമായി ഉയർന്നുവന്ന അദ്ദേഹം 1950 മുതൽ 1989 ൽ അദ്ദേഹത്തിന്റെ മരണം വരെയുള്ള കാലത്ത് മലയാള സിനിമയിലെ പകരം വെക്കാനില്ലാത്ത സൂപ്പർതാരങ്ങളിലൊരാളായിത്തീർന്നിരുന്നു.
ഒരു റൊമാന്റിക് നായകനെന്ന നിലയിൽ അദ്ദേഹം ഏറെ പ്രശസ്തനാണ്.
1985 ന് ശേഷം, മറ്റ് കലാകാരന്മാരെപ്പോലെ എല്ലാത്തരം കഥാപാത്രങ്ങളും ചെയ്യാൻ ആഗ്രഹിച്ചതിനാൽ നായകവേഷങ്ങളിൽ നിന്ന് മറ്റു കഥാപാത്രങ്ങളിലേക്ക് അദ്ദേഹം മനപൂർവ്വം വഴിമാറി സഞ്ചരിച്ചു.
മുറപ്പെണ്ണ് (1965), ഇരുട്ടിന്റെ ആത്മാവ് (1967), കള്ളിച്ചെല്ലമ്മ (1969), നദി (1969), അനുഭവങ്ങൾ പാളിച്ചകൾ (1971), അഴകുള്ള സെലീന (1973), വിട പറയും മുൻപേ (1981) ), പടയോട്ടം (1982), ധ്വനി (1988) തുടങ്ങിയ സിനിമകളിലെ ശ്രദ്ധേയമായ അഭിനയത്തിലൂടെ അദ്ദേഹം നിരൂപക പ്രശംസ നേടിയിരുന്നു.
വിട പറയും മുൻപേ എന്ന സിനിമയിലെ മാധവൻ കുട്ടിയെ അവതരിപ്പിച്ചതിന്റെ പേരിൽ അദ്ദേഹം കേരള സംസ്ഥാന ചലച്ചിത്ര അവാർഡ് (പ്രത്യേക ജൂറി അവാർഡ്) നേടിയിരുന്നു.
കലയ്ക്ക് നൽകിയ സംഭാവനകളെ മാനിച്ച് ഇന്ത്യാ ഗവൺമെന്റ് യഥാക്രമം മൂന്നാമത്തെയും നാലാമത്തെയും സിവിലിയൻ ബഹുമതികളായ പത്മഭൂഷൻ , പത്മശ്രീ എന്നിവ നൽകി അദ്ദേഹത്തെ ആദരിച്ചിരുന്നു.
1989 ജനുവരി 16 ന് 62 ആമത്തെ വയസ്സിൽ അഞ്ചാംപനി ബാധിച്ച് അദ്ദേഹം അന്തരിച്ചു.
542 മലയാളം സിനിമകളിൽ നായകനായി അഭിനിയച്ചിതിന്റെ പേരിലും 130 സിനിമകളിൽ ഒരേ നായികയ്ക്കൊപ്പം ( ഷീല ) അഭിനയിച്ചിതിന്റെ പേരിലും രണ്ട് ഗിന്നസ് വേൾഡ് റിക്കാർഡുകൾ അദ്ദേഹം സ്വന്തമാക്കിയിരുന്നു.
എൺപത് നായികമാർക്കൊപ്പം അഭിനയിച്ചതിനും ഒരേ വർഷം (1973, 77) 30 സിനിമകളിൽ പ്രധാന വേഷങ്ങളിൽ അഭിനയിച്ചതിന്റെ പേരിലും മറ്റ് രണ്ട് അഭിനയ റെക്കോർഡുകളും അദ്ദേഹം സ്വന്തമാക്കിയിട്ടുണ്ട്.
1968 ൽ റസ്റ്റ് ഹൌസ് എന്ന സിനിമയ്ക്കായി അദ്ദേഹം പാടുകയും ചെയ്തു.
1989 ജനുവരി 16 -ന് 62-ആം വയസ്സിൽ അദ്ദേഹം അന്തരിച്ചു.
തിരുവിതാംകൂറിലെ [[ചിറയൻകീഴ് നിയമസഭാമണ്ഡലം ഷാഹുൽ ഹമീദിന്റെയും അസുമ ബീവിയുടെയും മൂത്ത മകനായി 1926 ഏപ്രിൽ 7 -ന് ജനിച്ചു. പ്രേം നവാസ് , അഷ്‌റഫ് എന്നീ രണ്ട് സഹോദരന്മാരും സുലേഖ, ആരിഫ, അനീസ, ഉമൈബ, സുനൈസ, സുഹാറ എന്നീ ആറ് സഹോദരിമാരുമായിരുന്നു അദ്ദേഹത്തിനുണ്ടായിരുന്നത്. വളരെ ചെറുപ്പത്തിൽ തന്നെ അദ്ദേഹത്തിന്റെ മാതാവ് അന്തരിച്ചു. പിതാവ് അതേ പേരിലുള്ള ഒരു സ്ത്രീയെ പിന്നീട് പുനർവിവാഹം ചെയ്തിരുന്നു. കഠിനംകുളം ലോവർ പ്രൈമറി സ്കൂൾ, ഗവ. എൽ പി എസ് കൂന്തള്ളൂർ,  ശ്രീ ചിത്തിരവിലാസം സ്കൂൾ, എസ്.ഡി. കോളേജ് ( ആലപ്പുഴ ), സെയിന്റ് ബെർക്കുമാൻസ് കോളേജ് ( ചങ്ങനാശ്ശേരി ) എന്നിവിടങ്ങളിലായി അദ്ദേഹം തന്റെ വിദ്യാഭ്യാസം പൂർത്തിയാക്കി.
അപ്പോഴേക്കും അദ്ദേഹം ഒരു പരിചയസമ്പന്നനായ നാടകകലാകാരനായിത്തീർന്നിരുന്നു.
അദ്ദേഹത്തിന്റെ രണ്ടാമത്തെ ചിത്രമായ വിശപ്പിന്റെ വിളിയുടെ ചിത്രീകരണത്തിനിടെയാണ് തിക്കുറിശ്ശി സുകുമാരൻ നായർ അദ്ദേഹത്തിന്റെ പേര് നസീർ എന്നായി പുനർനാമകരണം ചെയ്തത്.
പിന്നീട് സൂപ്പർ നായകനിലേക്കുള്ള വളർച്ച വളരെ പെട്ടെന്നായിരുന്നു.
പ്രേം നസീർ തന്റെ മുറപ്പെണ്ണായ ഹബീബ ബീവിയെയാണ് വിവാഹം കഴിച്ചത്.
അവർക്ക് മൂന്ന് പെൺമക്കളുണ്ട്.
ലൈല ( തിരുവനന്തപുരം സ്വദേശിയും എഞ്ചിനീയറുമായ റഷീദിനെ വിവാഹം കഴിച്ച് കോഴിക്കോട് സ്ഥിരതാമസമാക്കിയിരിക്കുന്നു), റസിയ ( കണ്ണൂരിൽ നിന്നുള്ള വ്യവസായി ഹാഷിമിനെ വിവാഹം കഴിക്കുകയും ചെന്നൈയിൽ സ്ഥിരതാമസമാക്കുകയും ചെയ്തു).
ഇരുവരും പുത്രൻ ഷാനവാസിനേക്കാൾ മൂത്തവരാണ്.
ഇളയമകൾ റീത്ത പുനലൂർ സ്വദേശി ഡോക്ടർ ഷറഫുദ്ദീനെ വിവാഹം കഴിച്ച് മസ്കറ്റിൽ സ്ഥിരതാമസമാക്കി.
പ്രേംനസീറിന്റെ മൂത്ത സഹോദരി സുലൈഖ ബീവിയുടെ മകളാണ് ഷാനവാസിന്റെ പത്നിയായ ആയിഷാ ബീവി.
പ്രേം നസീറിന്റെ പുത്രൻ ഷാനവാസ് ഏതാനും ചിത്രങ്ങളിൽ അഭിനയിച്ചെങ്കിലും പിതാവിനെപ്പോലെ അഭിനയരംഗത്ത് ശോഭിക്കാൻ കഴിഞ്ഞില്ല.
പ്രേം നസീറിന്റെ മൂന്നാം തലമുറയായി ഷാനവാസിന്റെ പുത്രൻ ഷമീർ ഖാൻ മലയാള ചിത്രമായ ഉപ്പുകണ്ടം ബ്രദേഴ്‌സ് ബാക്ക് ഇൻ ആക്ഷനിൽ അഭിനയിച്ചിരുന്നു.
പ്രേം നസീറിന്റെ ഇളയ സഹോദരനായിരുന്ന പ്രേം നവാസും (അബ്ദുൽ വഹാബ്) ഏതാനും ചിത്രങ്ങളിൽ അഭിനയിച്ചു.